**LAZDIJŲ R. ŠVENTEŽERIO MOKYKLOS**

**2018 METŲ VEIKLOS ATASKAITA**

1. **BENDROJI INFORMACIJA**

Lazdijų r. Šventežerio mokykla, Dusios g. 1, Šventežerio mstl., Lazdijų r. sav., tel. (8 318) 44 745, el. p. sventezerio.mokykla@lazdijai.lt.

2018 m. rugsėjo 1 d. mokykloje buvo 11 klasių komplektų, mokėsi 102 mokiniai, o 2017 m. gruodžio 31 d. – 9 komplektai, 86 mokiniai. Mokykloje nuo rugsėjo 1 d. neliko jungtinių klasių. 2018 –2019 m. m. priešmokyklinio ugdymo grupę lankė 13, 2017–2018 m. m. – 8 vaikai. Mokykloje veikia Lazdijų Motiejaus Gustaičio gimnazijos vidurinio ugdymo Šventežerio skyrius. Mokykloje ugdoma 11 specialiųjų ugdymosi poreikių mokinių; teikiama socialinio pedagogo, psichologo-asistento, specialiojo pedagogo, logopedo ir mokytojo padėjėjo pagalba.

2017-2018 m.m. mokykloje neformaliam ugdymui skirta 16 valandų. Tuo tarpu 2016–2017 m. m. mokykloje neformaliajam švietimui skirta 16 valandų. Mokykloje veikė dvylika neformalaus ugdymo burelių . Neformaliojo ugdymo veiklų lankymas: 2018-2019 m. m. – 85 %, 2017–2018 m. m. – 83,3 %, 2016–2017 – 81,46 %, 2015–2016 m. m. – 60 %.

Mokykla turi du mokyklinius autobusus. 2016–2017 m. m. nemokamai į mokyklą mokykliniais autobusais buvo vežami 73, 2017–2018 m. m. – 71 mokinys ir 2018 – 2019 m. m. – 69 mokiniai arba 68 % visų mokinių. Nemokamai buvo maitinami 48 mokiniai 2016–2017 m. m. mokslo metų pradžioje, 2017–2018 m. m. mokslo metų pradžioje – 46 mokiniai, o 2018 – 2019 m. m. pradžioje – 39 mokiniai arba 38 % visų mokinių.

Lazdijų r. Šventežerio mokyklai 2018 m. buvo skirta 167 300 Eur. Lazdijų rajono savivaldybės lėšų. (2017 m. buvo skirta 156 520 Eur., 2016 m. – 163 900 Eur.). Iš mokinio krepšelio lėšų buvo skirta 219 260 Eur. (2017 m. - 215 000 Eur., 2016 m. – 221 600 Eur.) Šių lėšų pakako. Mokykla finansinių įsiklolinimų neturi. Biudžeto, mokinio krepšelio bei rėmėjų lėšų panaudojimas aptariamas su Mokytojų bei Mokyklos tarybomis.

2018 m. buvo įgyvendinti šie tikslai ir uždaviniai:

Tikslas - Siekti kiekvieno mokinio asmeninės brandos, individualias galimybes atitinkančių pasiekimų ir pažangos, motyvacijos kėlimo bei stiprinti socializaciją.

Uždaviniai :

1. Gerinti ugdymo kokybę ir įgyvendinti bendrąsias ugdymo programas.
2. Stebėti ir fiksuoti asmeninę mokinio pažangą ir rezultatų analizę panaudoti ugdymo tobulinimui.
3. Stiprinti pamokos vadybą, kaip prielaidą mokinio mokytis motyvacijai kelti.
4. Stiprinti kūrybiškumo, karjeros, tolerancijos, socialinių įgūdžių kompetencijas.

Mokyklos lankomumas – 2017-2018 m. m. mokyklos mokiniai viso praleido 4720 pamokų, tame tarpe 78 pamokos be pateisinamos priežasties. Vienam mokiniui tenka 56,3 praleistos pamokos. Tuo tarpu 2016-2017 m. m. mokyklos mokiniai viso praleido 4821 pamoką, tame tarpe 298 pamokas be pateisinamos priežasties. Vienam mokiniui tenka 58,3 praleistos pamokos. Mokinių lankomumas pagerėjo, sumažėjo praleistų be pateisinamos priežasties pamokų skaičius.

Bendras 5 – 10 klasių mokinių pažangumas yra 100 proc. Klasių pažangumo vidurkis 7,86. 2018 metais, lyginant su 2017 metais pažangumo vidurkis sumažėjo 1,5 proc. Praleistų pamokų sumažėjo 5 proc. praleistų nepateisintų pamokų skaičius ir 5 proc.sumažėjo nepateisintų pamokų skaičius tenkantis 1 mokiniui. Iš viso 2018 m. nė vienos pamokos nepraleidusių mokinių buvo 4 mokiniai, tuo tarpu 2017 metais 12 mokinių. Šiems mokiniams vasarą buvo suorganizuota ekskursija į Palangą. Mokinių pamokų nelankymo ar kitos problemos aptariamos mokyklos Vaiko gerovės komisijoje. VGK numatomos priemonės mokinio pamokų lankomumui užtikrinti ir kitoms nepageidaujamoms vaiko elgesio problemoms šalinti. 2018 metais labai gerai besimokančių mokinių buvo 3,57 proc. gerai 32,14 proc. ir patenkinamai 64,28 proc.

Mokiniai per metus dalyvavo 48 rajoninėse olimpiadose, konkursuose, varžybose ar išvykose. Mokinių ir mokytojų pasiekimai viešinami mokyklos internetinėje svetainėje ir socialiniame „Facebook“ tinkle.

Mokykloje dirba 13 mokytojų, 15 vyresniųjų mokytojų ir 4 mokytojai metodininkai. Viena mokytoja įgijo vyresniojo mokytojo kvalifikacinę kategoriją. Dirbančių mokytojų amžiaus vidurkis 47 metai.

Mokykla nuo 2014 metų dalyvauja Nacionalinio egzaminų centro organizuojamuose diagnostiniuose ir standartizuotuose testuose 2, 4 , 6 ir 8 klasėse. 2 kl., 2018 metų nacionalinio mokinių pasiekimo paskirstymo pagal grupes rezultatai: matematikos pirmai grupei priskiriamų mokinių nebuvo (NMPP 2018 m. dalyvavusių mokyklų – 9,5). Matematikos antrai grupei priskiriamų mokinių buvo 22,2 proc. (NMPP 2018 m. dalyvavusių mokyklų – 29,5). Matematikos trečiajai grupei priskiriamų mokinių buvo 77,8 proc. (NMPP 2018 m. dalyvavusių mokyklų – 61,0). Skaitymo (teksto suvokimas) pirmai grupei priskiriamų mokinių nebuvo (NMPP 2018 m. dalyvavusių mokyklų – 8,8). Antrai grupei priskiriamų mokinių buvo 33,1proc. (NMPP 2018 m. dalyvavusių mokyklų – 32,0). Trečiajai grupei priskiriamų mokinių buvo 66,7 proc. (NMPP 2018 m. dalyvavusių mokyklų – 59,2). Rašymo (teksto kūrimas) pirmai grupei priskiriamų mokinių nebuvo (NMPP 2018 m. dalyvavusių mokyklų – 9,1). Rašymo antrai grupei priskiriamų mokinių buvo 55,6 proc. (NMPP 2018 m. dalyvavusių mokyklų – 32,1). Trečiajai grupei priskiriamų mokinių buvo 44,4 proc. (NMPP 2018 m. dalyvavusių mokyklų – 58,8). Darytina išvada, kad reikia stiprinti 2 kl., mokinių rašymo (teksto kūrimo) ir rašymo (kalbos sandaros pažinimo) gebėjimus.

 4 kl., nacionalinių mokinių pasiekimų patikrinimo rezultatai palyginus su šalies pasiekimais pagal aukštesnįjį pasiekimų lygį yra aukštesni: matematikos – 5 proc., skaitymo 32,0 proc., rašymo 26,6 proc., ir gamtos pažinimo – 67 proc. Nepasiekto nepatenkinamo lygio nebuvo nė vieno mokinio.

6 kl., nacionalinių mokinių pasiekimų patikrinimo rezultatai palyginus su šalies pasiekimais pagal aukštesnįjį pasiekimų lygį yra aukštesni: matematikos – 2,5 proc., skaitymo (teksto suvokimas) – 5,7 proc., ir rašymo (testų kūrimo) – 64,6 proc.

8 kl., nacionalinių mokinių pasiekimų patikrinimo rezultatai palyginus su šalies pasiekimais pagal aukštesnįjį pasiekimų lygį yra aukštesni: matematikos – 2,4 proc., skaitymo – 27,1 proc. rašymo – 19,0 proc., gamtos mokslų – 60 proc., ir socialinių mokslų – 26,7 proc. Nepasiekto nepatenkinamo lygio nebuvo nė vieno mokinio. 8 kl. mokinių, pasiekusių matematikos pagrindinį pasiekimų lygį yra 20 proc. – daugiau nei respublikos vidurkis. Todėl ilgalaikes šio dalyko ugdymo spragas mokiniai šalina neformalaus ugdymo būrelyje „Matematika kitaip“.

Tarp šalies mokyklų 10 kl. matematikos ir lietuvių kalbos vidutiniškai surinktų PUPP taškų (proc.) išsibarstymo diagramoje mokykla yra skiltyje, kur aukšti matematikos ir aukšti lietuvių kalbos pasiekimai. Žurnalo „Reitingai“ duomenimis Lazdijų r. Šventežerio mokykla atsidūrė 4 vietoje tarp šalies mokyklų pagal PUPP.

2018 metais pagrindinio ugdymo programą sėkmingai baigė 10 arba 100 proc. mokinių. (2017 metais – 100 proc.). Vidutinė surinktų matematikos PUPP taškų dalis buvo 46,9 proc., tai 4,3 proc. didesnė dalis nei šalies mokyklų vidutinė surinktų taškų dalis. Vidutinė surinktų lietuvių kalbos PUPP taškų dalis buvo 60,1 proc., tai 4,0 proc. didesnė dalis nei šalies mokyklų vidutinė surinktų taškų dalis. Atitinkamai 2017 metais – matematikos 1,6 proc. ir lietuvių kalbos 1,4 proc. buvo didesnė nei šalies mokyklų vidutinė surinktų taškų dalis.

Užtikrinant nuolatinį mokytojų profesinių ir bendrųjų kompetencijos tobulinimą, mokytojams buvo sudarytos visos sąlygos dalyvauti įvairiuose kvalifikacijos kėlimo renginiuose, konferencijose. Įgyvendinat 2018 m. veiklos planą, 100 proc. mokytojų ir specialistų bent kartą į metus dalyvavo kvalifikacijos tobulinimosi seminaruose: pamokos kokybės, ugdymo proceso, bendradarbiavimo su tėvais ir dalyko kompetencijos tobulinimo. 5 proc. mokytojų pravedė atviras ir integruotas pamokas. Buvo tobulinama Mokinių individualios pažangos stebėjimo sistema bei įgyvendinami Skaitymo strategijos ir žalingų įpročių ir nusikalstamumo prevencijos planai. Parengti ir išanalizuoti 10 proc. mokinių karjeros planų. Visiems specialiųjų poreikių mokiniams buvo parengtos pritaikytos programos.

Mokytojų metodinės grupės organizavo įvairius metodinius renginius:

100 proc mokinių dalyvauja mokyklos netradiciniuose ir tradicinėse šventėse , išvykose ir renginiuose. Buvo pravesti 2 užsiėmimai su tėvais: atvirų durų mėnuo ir psichologijos paskaita mokinių motyvacijos klausimais. Mokyklos renginiuose lankėsi vidutiniškai 30 proc. tėvų. Keletas tėvelių aktyviai prisidėjo prie renginių organizavimo mokykloje .

Šiuolaikinės technologijos tapo efektyvia mokyklos priemone ugdymo (si) procese. Kiekviename kabinete veikia internetas, yra multimedia ar televizorius. Pradinių klasių mokiniai naudoja 13 planšečių. IT ir istorijos kabinetuose įrengti interaktyvūs ekranai. Visuose trijuose pastatuose veikia bevielis wi-fi ryšys. 15 mokytojų turi išnuomotus nešiojamus kompiuterius. Kiekvienas dalyko mokytojas gali iš savo kabineto atsispausdinti reikiamą dokumentą.

Ugdymo procesui tobulinti įsigyta naujų mokymo priemonių: trys stacionarūs kompiuteriai ir akordeonas. Naujomis mokymo priemonėmis atnaujintas technologijų kabinetas (siaurapjūklis, kampinis šlifuoklis, akumuliatorinis šlifuoklis, įrankių dėžės, įrankiai, kaltai ir kt.). Iš ES truktūrinio fondo paramos projekto „Mokyklų aprūpinimas gamtos ir technologijų mokslų priemonėmis“ gautas ir 1 – 4 kl. skirtos gamtos mokslų mokymo priemonės ir įranga už 2666,84 eurų.

Šalia popamokinės ugdomosios veiklos daug dėmesio buvo skiriama mokinių pomėgių, kryptingo užimtumo, laisvalaikio planavimo ugdymui. Mokiniams, norintiems lavinti savo kūrybines bei fizines galias, atsižvelgiant į jų pomėgius, buvo sudarytos sąlygos papildomai rinktis aktyvaus judėjimo pratybas, neformaliojo ugdymo užsiėmimus. Pagal ugdymo planą 2018 m. tam buvo skirta 17 valandų. 14 būrelių lankė 85 proc. mokinių.

2018 metais mokykloje mokiniams buvo teikiama pedagoginė, socialinė, psichologinė, logopedinė, specialioji pagalba. Organizuota 10 Vaiko gerovės komisijos posėdžių. Socialinė pedagogė, specialioji pedagogė, psichologo asistentė parengė rekomendacijas mokiniams, tėvams, mokytojams. Nuolat buvo organizuojami pagalbos specialistų individualūs pokalbiai su mokinių tėvais (globėjais/rūpintojais).

Pagalbos specialistės (socialinė pedagogė, psichologo asistentė) organizavo grupinius prevencinius pokalbius, kitas veiklas, skirtas patyčių, konfliktų mažinimui, draugiškumo stiprinimui. Atliktas mokinių savijautos mokykloje tyrimas, parengta ir pristatyta Smurto ir patyčių prevencijos sistema

Mokyklos vadovai organizavo individualius pokalbius su 8-os ir 10-os klasių mokinių tėvais (globėjais, rūpintojais), siekiant išsiaiškinti jų poreikius, siekiant glaudesnio bendravimo ir bendradarbiavimo dėl pagalbos mokiniui teikimo mokykloje.

Mokyklos mikroklimatui gerinti, mokinių psichologiniam saugumui užtikrinti Lazdijų r. Šventežerio mokykla nuo 2017 metų pradėjo vykdyti Olweus patyčių prevencijos programą. Mokykla 2017 m. birželio 14 d. SPPC direktoriaus įsakymu Nr. (1.3) V-38 „Dėl mokyklų, dalyvaujančių Olweus programoje VI- ame vykdymo etape, sąrašo tvirtinimo“ patvirtinta dalyvauti Olweus patyčių prevencijos programos vykdyme. 2017-2018 m. 2017 m. rudenį pirmą kartą vykdyta apklausa dėl patyčių masto mokykloje tarp 5-10 kl mokinių. Tyrime dalyvavo 100 proc. mokinių. Apklausos duomenys parodė, kad patyčių mastas siekia 13 %. ( rajono vidurkis 28 %). Pagal patvirtintą programos mokykloje diegimo sutartį reguliariai vyksta susitikimai su programos koordinatore, koordinacinio komiteto posėdžiai, mokymosi ir supervizijų grupės susitikimai. 2018 m. gruodžio mėnesį atlikta antroji anoniminė 5-10 kl. mokinių apklausa dėl patyčių mąsto mokykloje. Apklausos duomenys parodė, kad patyčių mastas mokykloje sumažėjo 4 proc. ir siekia 9 proc. Įvyko 21 mokymosi ir supervizijų (MSG) grupių susirinkimas, kuriuose dalyvavo 55 mokyklos darbuotojai. MSG lyderiai pravedė 21 susirinkimą.

Mokykla yra atvira, ieškanti dialogo sprendžianti mokinių savivaldos problemas. Mokykla priklauso „Drąsių mokyklų klubui“, kurį sudaro: VĮ Demokratinė mokykla, Kauno K.Griniaus progimnazija, Šiaurių rajono Aukštelkės mokykla ir Šakių rajono Plokščių mokykla daugiafunkcis centras. Kartu įgyvendintas projektas „Pilietiškai aktyvios visuomenės kūrimas diegiant demokratinio ugdymo principus moksleivių savivaldoje“.

Iki 2018 m. gruodžio 31 d. Verstaminų universalaus daugiafunkcio centro paslaugomis jau pasinaudojo virš 7000 lankytojų. Tame tarpe čia vyko draugiškos tinklinio varžybos su Stebulių bei Šventežerio kaimo bendruomenių ir Seirijų A.Žmuidzinavičiaus gimnazijos atstovais.

Mokyklos veiklos kokybės įsivertinimo darbo grupės už 2018 m. duomenimis aukščiausios vertės lygiu apklausti tėveliai, mokytojai ir mokiniai įvertino tai, kad mokykloje padedama pažinti mokinio gabumus ir polinkius, skatinama bendradarbiauti ir padėti vieni kitiems. O taip pat, kad mokiniai supranta, jog svarbu mokintis, gauna aiškią informaciją apie tolimesnio mokymosi ir karjeros galimybes, kad iš mokinių per paskutinius du mėnesius iš niekas nesišaipė, labai gera lėšų ir personalo vadyba.

Pagrindinės tobulintinos sritys, kurias įvardija tėveliai, mokiniai ir mokytojai yra: kad mokiniai per pamokas turi mažai galimybių pasirinkti įvairaus sunkumo užduotis, nepakankamai planuojami mokinio mokymosi tikslai ir žingsniai jiems pasiekti. Nors mokiniams patinka integruotos pamokos, atčiau jų būna labai mažai.

Apklausoje dalyvavo 80,0 proc. mokinių, mokytojų – 90 proc. ir tėvų (globėjų, rūpintojų) – 90,0 proc.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Siekti kiekvieno mokinio asmeninės brandos, individualias galimybes atitinkančių pasiekimų ir pažangos, motyvacijos kėlimo bei stiprinti socializaciją.** | **Planuota** | **Įvykdyta** |
| * 1. **Uždavinys.** Gerinti ugdymo kokybę ir įgyvendinti bendrąsias ugdymo programas
 |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
| 1.1.1 | Ikimokyklinio ir priešmokyklinio ugdymo poreikių tenkinimas bei pradinio ir pagrindinio ugdymo programų įgyvendinimas | 31 vaikas ugdomas pagal priešmokyklinio ir ikimokyklinio ugdymo programas100 proc. 4 kl ir 10 kl. mokinių baigia ugdymo programas2 ir 4 kl. Nacionalinių pasiekimų rezultatai ne žemesni nei rajono vidurkis10 kl PUPP rezultatai ne žemesni nei šalies vidurkis. | 31 vaikas ugdytas pagal priešmokyklinio ir ikimokyklinio ugdymo programasStandartizuotų testų 4 klasės mokinių matematikos, skaitymo, rašymo, pasaulio pažinimo vidutiniškai surinktų taškų dalis (32,65 proc.) viršijo šalies vidurkį.Vidutinė surinktų matematikos PUPP taškų dalis buvo 46,9 proc., tai 4,3 proc. didesnė dalis nei šalies mokyklų vidutinė surinktų taškų dalis. Vidutinė surinktų lietuvių kalbos PUPP taškų dalis buvo 60,1 proc., tai 4,0 proc. didesnė dalis nei šalies mokyklų vidutinė surinktų taškų dalis. | E. JuodzevičienėŽ. StankevičienėPradinio ir pagrindinio ugdymo dalykų mokytojai | 2018 m. | 2018 m. | 219.260 | 219.260 |
| 1.1.2. | Specialiųjų ugdymo ( si) poreikių turinčių mokinių ugdymas. Logopedės, spec. pedagogės, psichologės darbo apmokėjimas | 12 mokinių bus teikiama savalaikė ir veiksminga pagalba. 27 mokiniams teikiama logopedinė pagalba. | 12 mokinių teikiama savalaikė ir veiksminga pagalba. 27 mokiniams suteikta logopedinė pagalba. | V. JaciunskienėE. JuodzevičienėO. Vaitkevičiūtė | 2018 m. | 2018 m. | 10.398 | 10.398 |
| 1.1.3. | Pedagoginių darbuotojų kvalifikacijos tobulinimas | 100 proc. mokytojų tobulins kvalifikaciją kursuose ir seminaruose po 6 val. per metus. | 90 proc. mokytojų tobulino kvalifikaciją kursuose ir seminaruose po 6 val. per metus. | Atestacinė komisija ir mokyklos vadovas  | 2018 m. 1,2 ir 4 ketvirčiai | 2018 m. 1,2 ir 4 ketvirčiai | 0,34 | 0,34 |
| 1.1.4. | Mokinių aprūpinimas bendrojo ugdymo dalykų vadovėliais ir mokymo priemonėmis | Mokiniai 100 proc aprūpinti bendrojo ugdymo vadovėliais ir ugdymo procesui reikalingomis mokymo priemonėmis. | Mokiniai 100 proc aprūpinti bendrojo ugdymo vadovėliais ir ugdymo priemonėmis. | V.MickevičienėMokyklos tarybaMetodinių grupių pirmininkaiTėvelių komitetas | 2018 m. | 2018 m. | 2.18 | 2.18 |
| 1.1.5. | Visapusiškas socialinės pagalbos teikimas | 100 proc. vaikų, gyvenančių toliau nei 3 km. pavežami į mokyklą ir atgal į namus.100 proc. mokinių, turinčių teisę į nemokamą maitinimą, nemokamai maitinami. | 100 proc. vaikų, gyvenančių toliau nei 3 km. pavežami į mokyklą ir atgal į namus.100 proc. mokinių, turinčių teisę į nemokamą maitinimą, nemokamai maitinami. | DirektoriusArtūras Čiurlionis Soc.pedagogėEglėAleksandravičienė | 2018 m.I, II ir IV ketvirčiai | 2018 m.I, II ir IV ketvirčiai | 22.0014.00 | 22.0014.00 |
| 1.1.6. | Mokyklos ir Verstaminų UDC aplinkos kūrimo programos vykdymas ir funkcionavimo užtikrinimas | Aptarnaujančio personalo darbo apmokėjimasSaugi higienos, priešgaisrinės, darbų saugos, civilinės saugos, ekologijos reikalavimus atitinkanti aplinka. | Savalaikis Aptarnaujančio personalo darbo apmokėjimasSaugi priešgaisrinės, darbų saugos, civilinės saugos, ekologijos reikalavimus atitinkanti aplinkaNustatyti higienos pažeidimai HN21:2017 25 ir 49.1 punktuoseVerstaminų UDC paslaugomis pasinaudojo virš 7000 lankytojų. | ŪkvedysD.Valukonis | 2018 m. | 2018 m. | 167.3 | 167.3 |
| 1.1.7. | Naujų mokymo priemonių įsigijimas | Įsigyti naujas mokymo priemones IT kabinetui. | Įsigyti trys stacionarūs kompiuteriai ir akordeonas. | DirektoriusA.Čiurlionis | 2018 m.IV ketvirtis | 2018 m.IV ketviris | 5.0 | 3.0 |
| * 1. **Uždavinys: Kiekvieno mokinio asmeninės pažangos ir motyvacijos skatinimas**
 |
| 1.2.1. | Apvalaus stalo diskusija apie mokinių mokymosi kokybę (pasirenkant 8 klasę) | Pravesti apvalaus stalo diskusija 8 klasėje dalyvaujant visų dalykų mokytojams, šios klasės tėvams ir mokiniams. Išsiaiškinamos mokymosi spragų ir motyvacijos nebuvimo priežastys.  | Pravesta apvalaus stalo diskusija 8 klasėje dalyvaujant visų dalykų mokytojams, 50 proc. klasės tėvams ir mokiniams. Išsiaiškinamos mokymosi spragų ir motyvacijos nebuvimo priežastys. | Pavaduotoja ugdymui E.KamorūnienėMetodinė tarybaJ.Poškevičienė | 2018 m.2 ketvirtis2018 m. 4 ketvirtis | 2018 m.2 ketvirtis2018 m. 4 ketvirtis | 0 | 0 |
| 1.2.2. | Pamokų vedimas išorinėse edukacinėse aplinkose | 10 proc. mokomųjų dalykų pamokų pravedamos netradicinėse erdvėse.Neformalų ugdymą lankys ne mažiau kaip 50 proc. mokinių. Ir ne mažiau kaip 30 proc. NVŠ programas. | 10 proc. mokomųjų dalykų pamokų pravesta netradicinėse erdvėse.Mokykloje neformaliajam švietimui skirta 16 valandų. Mokykloje veikė dvylika neformalaus ugdymo burelių. Neformaliojo ugdymo veiklų lankymas: 2018-2019 m. m. – 85.30 proc. mokinių lankėsi NVŠ programose. | Mokytojų metodinė tarybaTėvelių komitetasMokinių tarybaNVŠ tiekėjai | 2018 m. | 2018 m. | 0 | 0 |
| 1.2.3. |  Mokinių individualios ūgties, stebėsenos aptarimas, atskirų dalykų pamokose. | Aptariama kiekvieno trimestro pabaigojeNMPP rezultatai ne žemesni nei rajono mokyklų vidurkis. |  4 kl. NMPP rezultatai palyginus su šalies pasiekimais pagal aukštesnįjį pasiekimų lygį yra aukštesni: atitinkamai 5 proc., 32,0 proc., 26,6 proc., ir 67 proc. 6 kl., NMPP rezultatai palyginus su šalies pasiekimais pagal aukštesnįjį pasiekimų lygį yra aukštesni. 8 kl. mokinių, pasiekusių matematikos pagrindinį pasiekimų lygį yra 20 proc. – didesni nei respublikos vidurkis. |  | 2018 m.  | 2018 | 0 | 0 |
| * 1. **Uždavinys: Stiprinti netradicinės pamokos vadybą, kaip prielaidą mokinio asmeninei pažangai skatinti**
 |
| 1.3.1. | Praktinis ugdymo turinio pritaikymas pamokoje, susiejimas su pažįstama aplinka. | Stebimos po 4 kiekvieno mokytojo pamokos.Filmuojama ir aptariama 2 atviros pamokos.Teminius mokytojų planus analizuoja mokyklos metodininkų komanda.Vertinimo aprašo parengimas, stebėjimo rezultatų aptarimas mokytojų taryboje. | Stebėta 1 kiekvieno mokytojo pamoka.Nebuvo filmuojama ir aptarta nė viena atvira pamoka. Teminius mokytojų planus analizavo mokyklos metodininkų komanda.Parengtas naujas vertinimo aprašo parengimas, stebėjimo rezultatai aptarimi mokytojų metodinėje taryboje. | Pavaduotoja ugdymuiE. Kamorūnienė.Dalykų mokytojai.Sveikatinimo programa.Vaikų vasaros poilsio stovykla | 2018 m.Pagal mokytojų tarybos ir metodinės tarybos planus | 2018 m. Mokytojų tarybos ir mokytojų metodinės tarybos planai įvykdyti | 0 | 0 |
| 1.3.2. | Projektinės veiklos aktyvinimas | Kiekviena metodinė grupė per mokslo metus parengia bent vieną projektinę paraišką. Parengiama 8 paraiškos iš kurių 50 proc. gauna finansavimą. | Nė viena metodinė grupė per mokslo metus neparengė nė vienos projektinės paraiškos.Direktoriaus įsakymu sudarytos trys darbo grupės parengė ir laimėjo tris projektus.  | DirektoriusA.ČiurlionisSoc.pedagogėE.AleksandravičienėUžimtumo specialistėA.Bagdonienė | 2018 m.III ir IV ketvirčiai | 2018 m.III ir IV ketvirčiai | 2.0 | 1.2 |
| 1.3.3. | IT panaudojimo ugdymo(si) procese efektyvinimas | 100 proc. mokytojų savo pamokose naudoja internetą ir virtualias mokomąsias priemones.1-4 kl mokytojai 50 proc . pamokų naudoja planšetes. 20 proc. pailgintos dienos grupių užsiėmimų vyksta naudojant IT priemones.Parengiamas integruotų pamokų vedimo planas. | 92 proc. mokytojų savo pamokose naudoja internetą. 62 proc. virtualias mokomąsias priemones.1-2 kl mokytojai 10 proc. pamokų naudoja planšetes. 10 proc. pailgintos dienos grupių užsiėmimų vyksta naudojant IT priemones.Parengiamas integruotų pamokų vedimo planas. | IT specialistėI. StankevičienėDalykų mokytojai Pradinių klasių metodinė grupė | 2017 m.Pagal pamokų stebėjimo planą | 2017 m.Pagal pamokų stebėjimo planą | 0 | 0 |
| 1.3.4. | Neformalaus ugdymo įvairovės skatinimas | Mokykloje įsteigiami bent du netradicinio ugdymo būreliai.Anketinė tėvelių apklausa dėl neformalaus ugdymo poreikio. | Mokykloje įsteigti du nauji netradicinio ugdymo būreliai („Bitukas“ ir „Diskgolfo“).Birželio mėn. atlikta tėvelių apklausa dėl neformalaus ugdymo poreikio. | Pavaduotoja ugdymuiE.Kamorūnienė.Mokytojų taryba | 2018 m. | 2018 m. | 0 | 0 |
| 1.3.5. | Edukacinių erdvių atnaujinimas ir naujų sukūrimas | Įkurti bent vieną edukacinę erdvę. | Įrengta nauja patriotiškumo skatinimo erdvė, skirta Lietuvos 100 mečiui, pagal mokinės laimėtą projektą. | ŪkvedysD.ValukonisDirektoriusA.ČiurlionisIT mokytojaI.StankevičienėMatematikos mokytojaJ.Morkevičienė | 2018 m. | 2018 m. | 0.5 | 0.2 Iš 2 proc. |
| **1.4.** **Mokytojų, mokinių ir tėvų bendradarbiavimo stiprinimas siekiant mokinių asmeninės ūgties ir patyčių mažinimo** |
| 1.4.1. | Atlikti tėvų prisijungimų prie dienyno statistinę analizę.  | Atlikti tėvų dalyvaujančių susirinkimuose ir kituose mokyklos renginiuose statistinė analizė.Stebimos tėvų dalyvaujančių apklausose skaičiaus kaita, tendencijos. | Atlikta tėvų dalyvaujančių susirinkimuose ir kituose mokyklos renginiuose statistinė analizė.Stebėtos tėvų dalyvaujančių apklausose skaičiaus kaita, tendencijos. | Darbo grupė | 2018 m. III –IV ketvirtis | 2018 m. III –IV ketvirtis | 0 | 0 |
| 1.4.2 | Į susirinkimus kviesti lektorius, kurie pasisakytų tėvams aktualiomis temomis | 3 pakviestų lektorių užsiėmimai su tėvais: sveikatos, karjeros ir patriotiškumo temomis.Užsiėmimuose dalyvaus 30 proc. tėvų.Pravesti klasėse po 1 susirinkimą skirtą tėvų švietimui. | 2 pakviestų lektorių užsiėmimai su tėvais: sveikatos ir mokymosi motyvacijos stiprinimo temomis.Užsiėmimuose dalyvavo 33 proc. tėvų.Kiekvienoje klasėje pravestas bent po vienas tėvelių susirinkimas. | Mokyklos taryba.DirektoriusA.Čiurlionis Klasių vadovų metodinė grupė. | 2018 m.IV ketv. | 2018 m.IV ketv. | 0 | 0 |
| 1.4.3. | Mokytojų ir tėvų lankymasis pamokose | Kiekvienas mokytojas apsilanko bent 5 kolegų pamokose.10 proc. tėvų apsilankys 2 pamokose.5 proc. – 3 jose pamokose.  | Kiekvienas mokytojas apsilankė 3 kolegų pamokose.5 proc. tėvų apsilankė 4 pamokose.  | Mokytojų metodinė taryba.Tėvelių komitetas.Klasės vadovų metodinė grupė. | 2018 m. IV ketvirtis | 2018 m.IV ketvirtis | 0 | 0 |
| 1.4.4. | Lyderių laikas 3 programos ir Lazdijų lyderių kūrybinės komandos pristatymas mokyklos bendruomenei ir idėjų sklaida | Naujienų iš Lyderių laiko 3 pristatymas mokytojų tarybos ir tėvelių susirinkimuose. Lyderystės idėjų populiarinimas. | Po kiekvieno kūrybinės komados susirinkimo ar LL3 forumo naujienos pristatomos mokytojų tarybos ir tėvelių susirinkimuose. Lyderystės idėjų skeidimas. | Mokyklos lyderių komanda. | 2018 m.  | 2018 m.  | 0 | 0 |
| 1.4.5. | Olweus patyčių mažinimo programa ir priemonių plano įgyvendinimas | Olweus mokinių apklausos apie patyčias rezultatus pristatymas mokinių tėvams. Klasių auklėtojos klasių valandėse aptars apklausos rezultatus su mokiniais.Patyčių mokykloje atvejų sumažėja nuo 13 iki 10 proc. | Patyčių mokykloje atvejų sumažėjo iki 9 proc. | Koordinatorė O. VaitkevičiūtėOPKK ir MSGnariai | 2018 m. | 2018 m. | 0 | 0 |
| 1.4.6. | Įsijungti į respublikinę daugiafunkcių centrų asociaciją | Pateikiamas prašymas priimti mokyklą į daugiafunkcių centrų asociaciją. Plėsti bendradarbiavimą tarp centrų 2 vizitai į kaimyninius daugiafunkcius centrus. | Pateiktas prašymas priimti mokyklą į daugiafunkcių centrų asociaciją.  | DirektoriusA.Čiurlionis  | 2018 m. IV ketvirtis | 2018 m. IV ketvirtis | 0 | 0 |
| 1.4.7. | Stiprinti mokinių ir darbuotojų tautines, patriotines ir pilietines nuostatas | 6 vėliavų stiebų pastatymas prie pagrindinio mokyklos pastato ir Verstaminų daugiafuncio centro.Viktorina ,,Gyvoji istorija“.Turistinis žygis į Kalniškes mūšio vietą. | Pastatyti trys vėliavų stiebai ties pagrindiniu mokyklos pastatu Dusios g. 1.Viktorina ,,Gyvoji istorija“.Bėgimas iš Kalniškes mūšio vietos į Simno miestelį. | DirektoriusA.Čiurlionis  | 2018 m. | 2018 m. | 1,6 | 1,2 |
| Savivaldybės biudžetas | VISO: | 167.3 | 167.3 |
| Mokinio krepšelio lėšos | VISO: | 219.26 | 219.26 |
| Bendras biudžetas  | VISO: | 386.56 | 386.56 |

\_\_\_\_\_\_\_\_\_\_\_\_\_